News Update: ด่วน! สหรัฐฯ สั่งแบนเครื่องบินรัสเซียเข้าเขตน่านฟ้าสหรัฐฯ หุ้นสายการบินร่วงหนัก โดน 2 เด้ง  ระงับเที่ยวบิน - ราคาน้ำมันพุ่ง - FINNOMENA
มาตรการลงโทษจากนานาชาติต่อรัสเซียยังคงเพิ่มมากขึ้นเรื่อยๆ ล่าสุดสหรัฐฯ สั่งแบนเครื่องบินสัญชาติรัสเซียเข้าเขตน่านฟ้าสหรัฐฯ
2 มี.ค. 2565

มาตรการลงโทษจากนานาชาติต่อรัสเซียยังคงเพิ่มมากขึ้นเรื่อยๆ ล่าสุดสหรัฐฯ สั่งแบนเครื่องบินสัญชาติรัสเซียเข้าเขตน่านฟ้าสหรัฐฯ
ประธานาธิบดีโจ ไบเดน ประกาศมาตรการคว่ำบาตรล่าสุดนี้ ในแถลงผลงานและนโยบายประจำปีต่อรัฐสภาสหรัฐฯ หรือ State of the Union โดยระบุว่า สหรัฐฯ จะร่วมมือกับพันธมิตร ในการปิดน่านฟ้าไม่ให้เครื่องบินและสายการบินจากรัสเซียเข้าประเทศ เพื่อเป็นการโดดเดี่ยวรัสเซีย และสร้างแรงกดดันต่อเศรษฐกิจของรัสเซีย
ก่อนหน้านี้ สหภาพยุโรปได้ประกาศห้ามเครื่องบินของรัสเซียทุกลำบินผ่านน่านฟ้าของประเทศสมาชิกสหภาพยุโรป รวมถึงเครื่องบินเจ็ทส่วนตัวด้วย เพื่อตอบโต้ที่รัสเซียบุกรุกยูเครน
เมื่อคืนที่ผ่านมา หุ้นในกลุ่มสายการบินและการท่องเที่ยวของสหรัฐฯ และยุโรป เช่น Delta Air Lines , United Airlines, American Airlines, JetBlue Airways ต่างปรับตัวลงอย่างหนักในระดับ 5%-7% จาก 2 ปัจจัยกดดัน คือ น่านฟ้าที่ปั่นป่วนจากการระงับเที่ยวบิน และราคาพลังงานที่พุ่งสูงขึ้น กลายเป็นต้นทุนสำคัญของสายการบิน
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ปูติน
รัสเซีย
รัสเซียบุกยูเครน
รัสเซียยูเครน
วลาดิมีร์ ปูติน
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA